
VENERABILES FRATRES 


Quibus , quantisque malorum procellis summo cum animi Nostri dolore Pon- 
tificia Nostra ditio, omnisquc fere Italia miserandum in modum jactetur ac 
perturbetur, nemo certe ignorat , Venerabiles Fratres. Atque utinam homi- 
nes tristissimis hisce rerum vicibus edocti aliquando intelligant , nihil ipsis 
perniciosius esse posse , quam a veritatis , justitia: , honestatis et religionis 
semitis deflectere, ac nequissimis impiorum consiliis acquiescere , eorumque 
insidiis , fraudibus et erroribus decipi atque irretiri ! Equidem universus ter- 
rarum orbis probe noscit , atque testatur , quae quantaque fuerit paterni at- 
que amantissimi animi Nostri cura sollicitudo in vera solidaque Pontificiae 
Nostrae ditionis populorum utilitate, tranquillitate, prosperitate procuranda, 
et quis tantae Nostrae indulgentiae et amoris (ructus extiterit. Quibus quidem 
verbis callidissimos tantorum malorum artifices dumtaxat damnamus , quin 
ullam maxima: populorum parti culpam tribuere velimus. Verumtamen de- 
plorare cogimur, multos etiam e populo ita misere fuisse decepte» , ut aures 
suas a Nostris vocibus ac monitis avertentes , illas fallacibus quorumdam ma- 
gistrorum doctrinis praebuerint , qui relinquentes iter rectum , et per vias te- 
nebrosas ambulantes (i) eo unice spectabant, ut imperitorum praesertim 
animos mentesque magnificis laisisque promissis in fraudem et in eno rem 
inducerent , ac plane compellerent. Omnes profecto norunt, quibus laudum 
praeconiis fuerit ubique concelebrata memoranda illa et amplissima venia a 

(1) Prov. C. ‘2. v. 13. 

Nobis ad familiarum pacem , tranquillitatem , felicilatcmque procurandam 
concessa. Ac neminem latet, plurcs ea venia donatos non solum suam men- 
tem vel minimum haud immutasse , quemadmodum sperabamus , verum 
etiam eorum consiliis cl molitionibus acrius in dies insistentes nihil umquam 
inausum nihilquc intentatum reliquisse, ut civilem Romani Pontificis Prin- 
cipatum, ejusque regimen, uti jamdiu machinabantur, labefactarent et fun- 
ditus everterent, ac simul acerrimum sanctissima; nostra; religioni bellum in- 
ferrent. Ut autem id facilius consequi possent, nihil antiquius habuere, quam 
multitudines in primis convocare, inflammare, easque assiduis magnisque 
molibus agitare, quos vel Nostrarum concessionum pralextu continenter fo- 
vere , et in dies augere summopere studebant. Hinc concessiones in ipso No- 
stri Pontificatus initio a Nobis ultro ac libenter data; non solum optatos fru- 
ctus haud emittere, sed ne radices quidem agere umquam potuere, cum pe- 
vilissimi fraudum architecti iisdem concessionibus ad novas concitandas agi- 
tationes abuterentur. Atque in hoc vestro consessu, Venerabiles Fratres, fa- 
cta i [«a vel leviter attingere, ac raptim commemorare ea sane mente censui- 
mus, ut omnes bona; voluntatis homines clare aperteque cognoscant, quid 
Dei et humani generis hostes velint, quid optent, quidque ipsis in animo sem- 
per fixum dcstinalumquc sit. 

Pro singulari Nostro in subditos affectu dolebamus, ac vehementer, an- 
gebamur, Venerabiles Fratres, cum assiduos illos populares motus tum pu- 
blica 1 tranquillitati , et ordini, tum privata; familiarum quieti ac paci tanto- 
pere adversos videremus , nec perferre poteramus crebras illas pecuniarias 
collectas, quae variis nominibus non sine levi civium incommodo et dispen- 
dio postulabantur. Itaque mense Aprili anno 1847 per publicum Edictum 
Nostri Cardinalis a publicis negotiis omnes monere haud omisimus, ut ab 
ejusmodi popularibus conventibus et largitionibus sese abstinerent, atque ad 
propria pertractanda negotia animum mentemque denuo converterent , 
omnemque in Nobis fiduciam collocarent , ac pro certo haberent , paternas 
Nostras curas cogitalionesque ad publica commoda comparanda unice esse 
conversas, quemadmodum jam pluribus ac luculentissimis argumentis osten- 
deramus. Verum salutaria haec Nostra monita , quibus tantos populares mo- 
tus compescere , et populos ipsos ad quietis et tranquillitatis studia revocare 
nitebamur, pravis quorumdam hominum desideriis et machiuationibus ve- 
hementer adversabantur. Itaque indefessi agitationum auctores, qui jam al- 
teri ordinationi jussu Nostro ab eodem Cardinali ad rectam utilemque populi 

educationem promovendam edita; obstiterant, vix dum monita iita Nostra 
noverunt, haud destitere contra ipsa ubique inclamare , et acriori usque stu- 
dio incautas multitudines commovere , eisque callidissime insinuare ac per- 
suadere , nc illi tranquillitati a Nobis tantopere exoptatae se umquam dare 
vellent, cum insidiosum in ea lateret consilium, ut populi quodammodo in- 
dormirent , atque ita in posterum duro servitutis jugo facilius opprimi pos- 
sent. Atque ex eo tempore pluritna scripta typis quoque edita , atque acer- 
bissimis quibusque contumeliis, conviciis, minisque plenissima ad Nos missa 
fuere, qua; oblivione sempiterna obruimus, flammisque tradidimus. Ut au- 
tem inimici homines fidem aliquam facerent falsis periculis, quae in populum 
impendere clamitabant, haud reformidarunt mentitae cujusdam conjuratio- 
nis, ab ipsis apposite excogitatae, rumorem ac metum in vulgus spargere, ac 
turpissimo mendacio vociferari, ejusmodi conjurationem initam esse ad ur- 
bem Romam civili Ijello, caedibus ac funeribus funestandam, ut novis insti- 
tutionibus penitus sublatis atque deletis , pristina gubernandi forma iterum 
revivisceret. Sed hujus falsissimae conjurationis praetextu inimici homines eo 
spectabant , ut populi contemptum , invidiam , furorem contra quosdam le- 
ctissimos quoque viros virtute, religione praestantes , et ecclesiastica etiam di- 
gnitate insignes nefarie commoverent atque excitarent. Probe nostis , in hoc 
rerum aestu civicam militiam fuisse propositam, ac tanta celeritate collectam, 
ut rectae illius institutioni et disciplinae consuli minime potuerit. 

Ubi primum ad publicae administrationis prosperitatem magis magisque 
procurandam opportunum fore censuimus Status Consultationem instituere , 
inimici homines occasionem exinde statim arripuere, ut nova Gubernio vul- 
nera imponerent ac simul efficerent , ut hujusmodi institutio, quae publicis 
populorum rationibus magnae utilitati esse poterat, in damnum ac perni- 
ciem cederet. Et quoniam eorum opinio impune jam invaluerat, ea insti- 
tutione et Pontificii regiminis indolem ac naturam immutari, et Nostram 
auctoritatem Consultorum judicio subjici , idcirco eo ipso die quo illa Status 
Consultatio inaugurata fuit , haud omisimus turbulentos quosdam homines, 
qui Consultores comitabantur, gravibus severisque verbis serio monere, eis- 
que verum hujus institutionis finem clare aperteque manifestare. Verum per- 
turbatores numquam desinebant deceptam populi partem majore usque im - 
petu sollicitare, et quo facilius asseclarum numerum habere et augere pos- 
sent, tum in Pontificia Nostra ditione, tum apud exteras quoque gentes in- 
signi prorsus impudentia atque audacia evulgabant, eorum opinionibus et 

2 


Digitized by Google 



— 6 — 


consiliis Nos plauc asscntire. Memineritis, Venerabiles Fratres, quibus verbis 
in Nostra Cousistoriali Allocutione die 4 mensis Octobris anno 1 847 ®'l Vos 
habita universos populos serio commonere et exhortari haud omiserimus , 
ut ab ejusmodi veteratorum fraude studiosissime caverent. Intcrim vere per- 
vicaces insidiarum et agitationum auctores , ut turbas metusque continenter 
alerent et excitarent , mense Januario superioris anni incautorum animos 
inani externi belli rumore territabant , atque in vulgus spargebant, bellum 
idem internis conspirationibus et malitiosa Gulrcrnanlium inertia foveri ac 
sustentatum iri. Nos ad tranquillandos animos , et insidiandum fallacias refel- 
lendas nulla quidem interposita mora die i o Februarii ipsius anni voces ejus- 
modi omnino falsas et absurdas esse declaravimus illis Nostris verbis , quae 
omnes proljc cognoscunt. Atque iu eo tempore carissimis Nostris subditis , 
quod nunc Deo bene juvante eveniet, praenuntiavimus, futurum scilicet , ut 
innumerabiles lilii ad communis omnium fidelium Patris domum , ad Ec- 
clesiae nempe Statum propugnandum convolarent, si arctissima illa grati 
animi vincula, quibus Italia; Principes , populique intime inter sc obstringi 
debebant, dissoluta fuissent, ac populi ipsi suorum Principum sapientiam , 
eorumque jurium sanctitatem vereri , ac tolis viribus tueri et defendere ne- 
glexissent. 

Etsi vero Nostra illa verba nuper commemorata tranquillitatem brevi 
quidem temporis s(»alio iis omnibus attulere, quorum voluntas continua; ad- 
versabatur perturbationi, nihil tamen valuere apud infensissimos Ecclesiae, et 
humanae societatis hostes, qui novas jam turbas , novos tumultus concitave- 
rant. Siquidem calumniis insistentes , quae ab ipsis , corumve similibus con- 
tra Religiosos Viros divino ministerio addictos , et bene de Ecclesia meritos 
disseminatae fuerant , populares iras omni impetu adversus illos excitarunt 
atque inflammarunt. Neque ignoratis , Venerabiles Fratres , nihil valuisse 
Nostra verba ad populum dic io Martii superioris anni labita, quibus Re- 
ligiosam illam lamiliam ab exibo et dispersione eripere magnopere stude- 
bamus. 

Cum inter haec notissimae illae rerum publicarum conversiones in Italia et 
Europa evenirent. Nos iterum Apostolicam Nostram attollentes vocem dic 3o 
Martii ejusdem anni haud omisimus universos populos etiam atque etiam mo- 
nere hortari, ut et catholicae Ecclesiae libertatem vereri, ct civilis societatis ordi- 
nem tegere , et omnium jura tueri , et sanctissimae nostra; Religionis praecepta 
excqui , et in primis christianam in omnes caritatem exercere omnino stude- 

rent , quandoquidem si haec ipsi agere neglexissent , pro certo haberent , quod 
Deus ostenderet , se populorum dominatorem esse. 

Iam vero quisque vestrum plane noscit quomodo in Italiam Constitu- 
tionarii regiminis forma fuerit invecta, et quomodo Statutum a Nobis die i 4 
Martii superioris anni Nostris Sulxlilis concessum in lucem prodierit. Cum 
autem implacabiles publicae tranquillitatis et ordinis hostes nihil antiquius 
haberent , quam omnia contra Pontificium Gubernium conari , et jropu- 
Jum assiduis motibus , suspicionibus exagitare , tum qua scriptis in lucem 
editis, qua Circulis, qua Societatibus , et aliis quibusque artibus numquam 
intermittebant Gubernium atrociter calumniari , eique inertiae , doli et frau- 
dis notam inurere, licet Gubernium ipsum omni cura et studio in id incum- 
beret, ut Statutum tantopere exoptatum majore, qua fieri posset, vulgaretur 
celeritate. Atque hic universo terrarum orbi manifestare volumus eo ipso 
tempore Immines illos in suo constantes proposito subvertendi Pontificiam di- 
tionem, totamque Italiam Nobis proposuisse uon jam Constitutionis, scdRei- 
publicas proclamationcm , vcluti unicum tum Nostra; , tum Ecclesiae Sta- 
tus incolumitatis perfugium atque praesidium. Subit adhuc nocturua illa ho- 
ra, et versantur Nobis ante oculos quidam homines, qui a fraudum archite- 
ctis misere illusi ac decepti illorum ea in re causam agere , atque eamdein 
reipublicae proclamationem Nobis proponere non dubitabant. Quod quidem, 
praeter innumera alia et gravissima argumenta , magis magisque demon- 
strat , novarum institutionum petitiones et progressum ab hujusmodi homi- 
nibus tantopere praedicatum eo unice spectare , ut assiduae foveantur agita- 
tiones, ut omnia justitiae, virtutis, honestatis, religionis principia usquequa- 
que penitus tollantur, atque horrendum et luctuosissimum, ac vel ipsi natu- 
rali rationi et juri maxime adversum Socialismi , vel etiam Comrnunismi , 
uti appellant , systema cum maximo totius humanae societatis detrimento 
et exitio quaquaversus inducatur , propagetur, ac longe lateque donrinetur. 

Sed quamvis haec teterrrma conspiratio , vel potius liaec diuturna con- 
spirationum series clara esset et manifesta, tamen, Deo sic permittente, mul- 
tis illorum fuit ignota , quibus communis tranquillitas tot sane de causis 
cordi stunmopere esse debebat. Atque etsi indefessi turbarum moderatores 
gravissimam de se suspicionem darent, tamen non deluere quidam bonae vo- 
luntatis homines, qui amicam illis manum praebuere, ea lorsitan spe freti 
fore, ut eos ad moderationis et justitiae semitam reducere possent. 

Interim belli clamor per universam Italiam extemplo pervasit, quo Pou- 

lificiae Nostrae ditionis suljditorum pars commota atque abrepta ad arma con- 
volavit, ac Nostrae voluntati obsistens ejusdem Pontificiae ditionis fines prae- 
tergredi voluit. Nostis, Venerabiles Fratres, quomodo debitas tum Summi 
Pontificis , tum Supremi Principis partes obeuntes injustis illorum desideriis 
obstiterimus, qui Nos ad illud Ixdlum gerendum pertrahere volebant, quique 
]M>stulal)ant , ut inexpertam juventutem subitario modo collectam, ac mili- 
taris artis peritia ct disciplina numquam excultam, et idoneis ductoribus l>el- 
licisque subsidiis destitutam ad pugnam , id est ad certam caedem compelle- 
remus. Atque id a Nobis expetebatur qui licet immerentes inscrutabili Divina? 
providentia* consilio ad Apostolica* Dignitatis fastigium evecti , ac vicariam 
Eluisti Jesu hic in terris operam gerentes a Deo, qui est auctor pacis, et 
amator caritatis, missionem accepimus, ut omnes populos, gentes, nationes 
|>ari paterni amoris studio prosequentes, omnium saluti totis viribus consu- 
lamus, et non jam ut homines ad clades mortemque impellamus. Quod si 
quicuinquc Princeps nonnisi justis de causis bellum aggredi numquam potest, 
ecquis tam consilii, et rationis expers uinquam erit, qui plane non videat , 
catholicum orbem merito atque optimo jure longe majorem justitiam , gra- 
vioresque causas a Romano Pontifice requirere, si Pontificem ipsum alicui 
bellum indicere et inferre conspiciat ? Quamobrem Nostra Allocutione dic 
29 Aprilis superiori anno ad Vos habita palam publiceque declaravimus , 
Nos ab illo bello omnino esse alienos. Atque eodem tempore insidiosissimum 
profecto munus tum voce, tum scripto Nobis oblatum, ac non solum Perso- 
na* Nostrae vel maxime injuriosum, verum etiam Italiae perniciosissimum 
repudiavimus , rejecimus , ut scilicet Italica) ciijusdam Rcipublica? regimini 
praesidere vellemus. Equidem singulari Dei miseratione gravissimum loquendi, 
monendi , hortandique munus a Deo ipso Nobis impositum implendum cu- 
ravimus, atque adeo confidimus, Nobis illud Isaiae improperari non posse: 
Vw mild quia tacui. Utinam vero paternis Nostris vocibus, monitis, hortatio- 
nibus suas Nostri omnes filii praebuissent aures! 

Memineritis, Venerabiles Fratres, qui clamores, quique tumultus a tur- 
bulentissima: factionis hominibus excitati fuere post Allocutionem a Nobis 
nunc commemoratam, et quomodo civile Ministerium Nobis fuerit impositum 
Nostris quidem consiliis, ac principiis, ct Apostolica? sedis juribus summo- 
pere adversum. Nos quidem jam inde infelicem Ralici belli exitum futurum 
animo prospeximus , dum unus ex illis Ministris asserere non dubitalnt, bel- 
lum idem, Nobis licet invitis ac reluctantibus , ct absque Pontificia liencdi- 

ctionc , esse duraturum. Qui quidem Minister gravissimam Apostoliese Sedi 
inferens injuriam haud extimuit proponere civilem Romani Pontificis Prin- 
cipatum a spirituali ejusdem potestate omnino esse separandum. Atque idem 
ipse haud multo post ea de No his palam asserere non dubitavit, quibus Sum- 
mum Pontificem ab humani generis consortio ejiceret quodammodo et dis- 
sociaret. Justus et misericors Dominus voluit Nos humiliare sub potenti manu 
Ejus, cum permiserit, ut plures per menses veritas ex una parte, mendacium 
ex altera acerrimo iuter se dimicarent certamine, cui attulit finem novi Mi- 
nisterii electio , quod postea alteri locum cessit, in quo ingenii laus cum pe- 
culiari tum publici Ordinis tutandi , tum legum observandarum studio erat 
conjuncta. Verum efframata pravarum cupiditatum licentia et audacia iu 
dies caput altius extollens longe grassabatur, ac Dei homiuumque hostes diu- 
turna ac saeva dominandi , diripiendi , ac destruendi siti incensi nihil jam 
aliud optabant, quam jura quaeque divina et humana subvertere, ut eorum 
desideria possent explere. Hinc machinationes jamdiu comparatae palam pu- 
blicequc emicuere, et viae humano sanguine respersae , et sacrilegia numquam 
satis deploranda commissa, et inaudita prorsus violentia in Nostris ipsis Qui- 
rinalibus Aedibus infando ausu Nobis illata. Quocirca tantis oppressi angu- 
stiis cum ne dum Principis, sed ne Pontificis quidem partes libere obire pos- 
semus, non sine maxima animi Nostri amaritudine a Sede Nostra discedere 
debuimus. Quae luctuosissima facta in publicis Nostris protestationibus enar- 
rata hoc loco iterum recensere praeterimus , ne funesta illorum recordatione 
communis noster recrudescat dolor. Ubi vero seditiosi homines Nostras illas 
noverunt protestationes, majore furentes audacia, et omnia omnibus minitan- 
tes nulli neque fraudis , neque doli , neque violentia; generi pepercerunt , ut 
bonis omnibus jam pavore prostratis majorem usque terrorem injicerent. Ac 
postquam novam illam Gubernii formam ab ipsis Giunta di Stato appellatam 
invexere, ac penitus sustulerunt duo Consilia a Nobis instituta , totis viribus 
aliaboranmt , ut novum cogeretur Consilium , quod Constituentis Romana; 
nomine nuncupare voluerunt. Refugit quidem animus, ac dicere reformidat 
quibus quantisque fraudibus ipsi usi fuerint , ut ejusmodi rem ad exitum 
perducerent. Hic vero haud possumus, quin meritas majori Pontificiae ditio- 
nis Magistratuum parti laudes tribuamus, qui proprii honoris et officii me- 
mores munere se abdicare maluerunt , quam ullo modo manum operi admo- 
vere , quo eorum Princeps et amantissimus Pater legitimo suo civili Princi- 
patu spoliabatur. Illud tamdem consilium fuit coactum, et quidam Romanus 

Advocatus vel in ipso suae primae orationis exordio ad congregatos habita* , 
omnibus clare aperteque declaravit, quid ipse cunctique alii sui socii horri- 
bilis agitationis auctores sentirent, quid vellent, et quo spectarent. Lex, ut 
ille inquiebat , moralis progressus est imperiosa ct inexorabilis, ac simul ad- 
debat, sibi, celerisque jamdiu in animo fixum esse, temporale Apostolicae Sedis 
dominium ac regimen funditus evertere, licet modis omnibus eorum deside- 
riis a Nobis fuisset obsecundatum. Quam declarationem m hoc vestro con- 
sessu commemorare voluimus, ut omnes intclligant pravam hujusmodi vo- 
luntatem non conjectura, aut suspicione aliqua a Nobis turbarum auctoribus 
fuisse attributam, sed eam universo terrarum orbi palam puhliceque ab illis 
ipsis manifestatam, quos vel ipse pudor ab eadem proferenda declaratione re- 
vocare debuisset. Non liberiores igitur institutiones , non utiliorem publicaj 
administrationis procurationem, non providas cujusque generis ordinationes 
hujusmodi homines cupiebant, sed civilem Apostolica» Sedis principatum, po- 
testatemque impetere, convellere ac destruere omnino volebant. Ac ejusmodi 
consilium, quantum in ipsis fuit, ad exitum deduxerunt illo Romanae , uti 
vocant. Constituentis decreto die 9 Februarii hujus anni edito, quo nescimus, 
an majori injustitia contra jura Romana; Ecclesia 1 , adjunctamque illis Apo- 
slolici obeundi muneris libertatem, vel majori subditorum Pontificiae ditionis 
damno ct calamitate, Romanos Pontifices a temporali Gubernio tum jure tum 
facto decidisse declararuut. Nou levi quidem moerore ob tam tristia tacta con- 
fecti fuimus. Venerabiles Fratres, atque illud in primis vel maxime dolemus, 
quod Urbs Roma Catholica; veritatis et imitatis centrum, virtutis ac sanctitatis 
magistra per impiorum ad eam quotidie confluentium hominum operam, omni- 
bus gentibus, populis, nationibus tantorum malorum auctrix appareat. Vcrum- 
tarnen in tanto animi Nostri dolore pergratum Nobis est posse affirmare, longe 
maximam tum Romani Populi, tum aliorum Pontificii» Nosti » ditionis popu- 
lorum partem Nobis, et Apostolicae Sedi constanter addictam a nefariis illis ma- 
chinationibus abhorruisse , licet tot tristium eventuum spectatrix extiterit. 
Sunumc quoque consolationi Nobis fuit Episcoporum, etCleri Pontificiae No- 
strae ditionis sollicitudo, qui in mediis periculis, et omne genus difficultatibus 
ministerii et officii sui partes obire non destiterunt, ut populos ipsos qua 
voce , qua exemplo a motibus illis, nefariisque factionis consiliis averterent. 

Nos certe in tanto rerum certamine atque discrimine nihil intentatum 
reliquimus , ut publicae tranquillitati et ordini consuleremus. Multo enim 
tempore antequam tristissima illa Novembris facta evenirent , omni studio 

curavimus, ut Helvetiorum copi® Apostolicae Seclis servitio addicte, atque in 
Nostris Provinciis degentes in urbem deducerentur , quae tamen res contra 
Nostram voluntatem ad exitum minime fuit perducta eorum opera, qui mense 
Majo Ministrorum munere fungebantnr. Neque id solum, verum etiam ante 
illud tempus, nec non et postea tum 'publico praesertim Romae ordini tuendo, 
tum inimicorum hominum audaciae comprimendae curas Nostras convertimus 
ad alia militum praesidia comparanda, quae, Deo ita permittente, ob rerum 
ac temporum vicissitudines Nobis deluere. Tamdem post ipsa luctuosissima 
Novembris facta haud omisimus Nostris litteris die quinta Januarii datis 
omnibus indigenis Nostris militibus etiam atque etiam inculcare, ut religio- 
nis et militaris honoris memores juratam suo Principi fidem custodirent , ac 
sedulam impenderent operam, quo ubique tum publica tranquillitas, tum de- 
bita erga legitimum Gubernium obedientia ac devotio servaretur. Neque id 
tantum, verum etiam Helvetiorum copias Romam petere jussimus, quae huic 
Nostra voluntati haudquaquain ohsequute sunt, cum praesertim supremus 
illarum Ductor in hac re haud recte atque honorifice se gesserit 

Atque interim factionis moderatores majore in dies audacia et impetu 
opus urgentes tum Nostram Personam, tum alios qui Nostro adhaerent lateri 
horrendis cujusque generis calumniis et contumeliis lacerare non intermitte- 
bant; ac vel ipsis Sacrosancti Evangclii verbis et sententiis nefarie abuti non 
dubitabant, ut in vestimentis ovium, cum intrinsecus sint lupi rapaces , im- 
peritam multitudinem ad prava quaeque eorum consilia et molimina pertra- 
herent , atque incautorum mentes falsis doctrinis imbuerent. Subditi vero 
temporali Apostolicae Sedis ditioni, et Nobis immobili fide addicti merito atque 
optimo jure a Nobis exposcebant , ut eos a tot gravissimis, quibus undique 
premebantur, angustiis, periculis, calamitatibus, et jacturis eriperemus. Et 
quoniam nonnulli ex ipsis reperiuntur qui nos veluti causam ( innocuam li- 
cet) tantarum perturbationum suspiciunt, iccirco isti animadvertant veli- 
mus, Nos quidem ut primum ad Supremam Apostolicam Sedem evecti fui- 
mus, paternas Nostras curas et consilia, quemadmodum supra declaravimus , 
eo certe intendisse, ut Pontificiae Nostrae ditionis populos omni studio in me- 
liorem conditionem adduceremus , sed inimicorum ac turbulentorum ho- 
minum opera factum esse, ut consilia illa Nostra in irritum cederent, contra 
vero factiosis ipsis, Deo permittente, contigisse, ut ad exitum perducere pos- 
sent quae a longo ante tempore moliri ac tentare omnibus quibusque malitiae 
artibus munquam destiterant. Itaque id ipsum, quod jam alias ediximus, hic 

iterum repetimus, in tam gravi scilicet ac luctuosa tempestate, qua universus 
fere terrarum orbis tantopere jactatur, Dei manum esse agnoscendam, Ejus- 
que vocem audiendam , qui ejusmodi flagellis hominum peccata et iniqui- 
tates punire solet, ut ipsi ad justitiae semitas redire festinent. Hanc igitur 
vocem audiant qui erraverunt a veritate, et derelinquentes vias suas conver- 
tantur ad Dominum ; audiant etiam illi , qui in hoc tristissimo rerum statu 
magis de privatis propriis commodis quam de Ecclesiae bono , et rei catholi- 
cae prosperitate solliciti sunt , ac meminerint nihil prodesse homini si mun- 
dum universum lucretur, anima: vero suce detrimentum patiatur; audiant et 
pii Ecclesiae lilii , ac praestolantes in patientia salutare Dei, et majore usque 
studio emundantes conscientias suas ah omni inquinamento peccati , misera- 
tiones Domini implorare, Eique magis magisque placere, ac jugiter famu- 
lari contendant. 

Atque inter haec Nostra ardentissima desideria haud possumus eos 
non monere speciatim, et redarguere, qui decreto illi, quo Romanus Pon- 
tifex omni civilis sui imperii honore ac dignitate est spoliatus, plaudunt, 
ac decretum idem ad ipsius Ecclesiae libertatem felicitatemque procu- 
randam vel maxime conducere asserunt. Hic autem palam publiceque pro- 
fitemur, nulla Nos dominandi cupiditate, nullo temporalis Principatus 
desiderio haec loqui, quandoquidem Nostra indoles et ingenium a qua- 
vis dominatione profecto est alienum. Verumtamen oflicii Nostri ratio po- 
stulat, ut in civili Apostolicae Sedis Principatu tuendo jura possessiones- 
que Sancta; Romana; Ecclesia; , atque ejusdem Sedis libertatem, quae 
cum totius Ecclesia; libertate et utilitate est conjuncta, totis viribus de- 
fendamus. Et quidem homines, qui commemorato plaudentes decreto tam 
falsa et absurda allirmant , vel ignorant, vel ignorare simulant , singulari 
prorsus Divinae providentia; consilio factum esse, ut Romano Imperio in 
plura regna, variasque ditiones diviso, Romanus Pontifex, cui a Christo Do- 
mino totius Ecclesiae regimen et cura fuit commissa, civilem Principatum 
hac sane de causa haberet , ut ad ipsam Ecclesiam regendam, ej usque 
unitatem tuendam plena illa potiretur libertate , quae ad Supremi Apo- 
stolici ministerii munus obeundum requiritur. Namque omnibus com- 
pertum est, fideles populos, gentes, regna numquam plenam fiduciam, 
et observantiam esse praestitura Romauo Pontifici, si illum alicujus Prin- 
cipis, vel Gubernii doiniuio subjectum, ac minime liberum esse conspi- 
cerent. Siquidem fideles populi, et regna vehementer suspicari, ac vereri 

numquam desinerent, ne Pontifex idem sua acta ad illius Principis, vel 
Gubernii, in cujus ditione versaretur, voluntatem conformaret, atque ic- 
circo actis illis hoc praetextu saepius refragari non dubitarent. Et qui- 
dem dicant vel ipsi hostes civilis Principatus Apostolica; Sedis , qui nunc 
Roma; dominantur, quanam fiducia, et observantia ipsi essent excepturi 
hortationes, monita, mandata , constitutiones Summi Pontiiicis, cum il- 
lum cujusvis Principis, aut Gubernii imperio subditum esse cognoscerent, 
praesertim vero si cui subesset Principi , inter quem et Romanam Ditio- 
nem diuturnum aliquod ageretur bellum? 

Interea nemo non videt quibus quantisque vulneribus in ipsis Pon- 
tificia- ditionis regionibus immaculata Christi Sponsa nunc afficiatur , 
quibus vinculis, qua turpissima servitute magis magisque opprimatur , 
quantisque angustiis visibile illius Caput obruatur. Ecquis enim ignorat, 
Nobis communicationem cum Urbe Roma, illiusque Nobis carissimo Cle- 
ro, et universo Pontificia; ditionis Episcopatu, ceterisque iidelibus ita es- 
se praepeditam, ut ne epistolas quidem, de ecclesiasticis licet ac spiritua- 
libus negotiis agentes, vel mittere , vel accipere libere possimus? Quis 
nescit, Urbem Romam principem catholica; Ecclesia; Sedem in praesentia 
proh dolor ! silvam frementium bestiarum esse factam , cum ea omnium 
nationum hominibus redundet, qui vel apostata;, vel lurretici, vel Coni- 
munismi , uti dicunt, aut Socialisnii magistri, ac summo contra catho- 
licam veritatem odio animati tum voce, tum scriptis, tum aliis quibus- 
que modis omnigenos pestiferos errores docere , disseminare, omniuinquc 
mentes et animos pervertere conantur, ut in Urbe ipsa, si fieri uraquam 
posset, catholicae religionis sanctitas, et irreformabilis fidei regula de- 
pravetur? Cui jam notum, auditumque non est, in Pontificia ditione 
Ecclesia; bona, reditus, possessiones ausu temerario et sacrilego occu- 
patas , augustissima templa suis ornamentis nudata , religiosa Coenobia 
in profanos usus conversa, Virgines Deo sacras vexatas, lectissimos, at- 
que integerrimos Ecclesiasticos , Religiososque viros crudeliter insectatos, 
in vincula conjectos , et occisos , sacros clarissimos Antistites vel ipsa Car- 
diuaiitia dignitate insignes a propriis gregibus dire avulsos, et in carcerem 
abreptos ? Atque haec tanta facinora contra Ecclesiam, ejusque jura , li- 
bertatem admittuntur tum in Pontificiae ditionis locis, tum alibi , ubi 
homines illi , vel eorum similes dominantur , eo scilicet tempore , quo 
iidem ipsi libertatem ubique proclamant , ac sibi in votis esse confingunt, 

4 


Digitized by Google 



— 14 — 

ut suprema Summi Poutilicis potestas a quovis prorsus vinculo expedita 
omni libertate fruatur. 

Jam porro ucminem latet in qua tristissima ac deploranda condi* 
tione carissimi Nostri versentur Subditi corumdem hominum opera, qui 
tanta adversus Ecclesiam llagitia committunt. Publicum enim aerarium 
dissipatum exhaustum, commercium intermissum ac pene exstinctum, in- 
gentes pecunia: summa: optimatibus viris aliisque imposita: , privato- 
rum bona ab illis, qui se populorum rectores et effrenatarum cohor- 
tium ductores appellant, direpta , bonorum omnium tremefacta libertas, 
eorumque tranquillitas in summum discrimen adducta , ac vita ipsa si- 
carii pugioni subjecta, ct alia maxima et gravissima mala ac damna, qui- 
bus^ continenter cives tantopere affliguntur atque terrentur. Haec scili- 
cet sunt illius prosperitatis initia, quam Summi Pontificatus osores Pon- 
tificia: Ditionis populis annunciant atque promittunt. . • 

In magno igitur et incredibili dolore , quo ob tantas tum Ecclesiae, 
tum Pontificia: Nostrae ditionis populorum calamitates intime excrucia- 
bamur , probe noscentes officii Nostri rationem omnino postulare , ut ad 
calamitates ipsas amovendas «ac propulsandas omnia conaremur, jam inde 
a die quarta Decembris proximi superioris anni omnium Principum , et 
Nationum opem , anxiliumquc implorare, et exposcere iiaud omisimus. 
Ac Nobis temperare non possumus , quin Vohiscum , Venerabiles Fra- 
tres, nunc communicemus singularem illam consolationem, qua allecti 
fuimus; cum iidem Principes, ct populi, etiam illi qui catholica: unita- 
tis vinculo Nobis minime sunt conjuncti , propensissimam eorum erga 
Nos voluntatem luculentis sane modis testari ac declarare studuerint. 
Quod quidem dum acerbissimum animi Nostri dolorem mirifice lenit at- 
que solatur , magis magisque demonstrat quomodo Deus Ecclesia: sure 
Sancta: semper propitius adsistat. Atque in cam spem erigimur fore, ut 
omnes intelligant , gravissima illa mala , quibus iu hac tanta temporum 
asperitate populi , ac regna vexantur , ex sanctissimae nostrae religionis 
contemptu suam duxisse originem , nec aliunde soiatium ac remedium 
habere posse , quam ex divina Christi doctrina, Ejusque Sancta Ecclesia . 
qua- virtutum omnium foecunda parens et altrix, atque expultrix vitio- 
rum , dum homines ad omnem veritatem ac justitiam institHit, cosque 
mutua caritate constringit, publico civilis societatis bono, et ordini mi- 
randum in modum consulit ac prospicit/ 


Digitized by Google 



Postquam vero omnium Pvincijmm opem imploravimns , ab Austria, 
quae Pontificiae Nostra; ditioni ad Septentrionem finitima est, auxilium 
eo sane libentius efflagitavimus , quod ipsa non solum temporali Aposto- 
licaj Sedis dominio tuendo egregiam suam semper operam navaverit , ve- 
rum etiam quod nunc ea profecto spes affulgeat fore, ut ab illo Imperio 
juxta ardentissima Nostra desideria, justissimasque Nostras postulationes 
notissima quaedam eliminentur principia ab Apostolica Sede perpetuo im- 
probata , ac propterea inibi Ecclesia in suam restituatur libertatem cum 
maximo illorum fidelium bono atque utilitate. Quod quidem dum non 
mediocri animi Nostri consolatione significamus, plane non dubitamus , 
quin id Vobis non leve afferat gaudium. 

Idem auxilium a Gallica Natione expostulavimus , quam singulari 
paterni animi Nostri benevolentia et affectu prosequimur , cum illius 
Nationis Clerus , Populusque fidelis omnibus quibusque filialis devotionis 
et observantiae significationibus Nostras calamitates et angustias lenire 
ac solari studuerit. 

Hispaniae quoque opem invocavimus , quae de Nostris angustiis ve- 
hementer anxia atque sollicita alias catholicas Nationes primum excita- 
vit , ut filiali quodam foedere inter se inito communem fidelium Patrem 
ac Supremum Ecclesiae Pastorem in propriam Sedem reducere conten- 
derent. 

Hanc denique opem ab utriusque Siciliae Regno efflagitavimus , in 
quo hospitamur apud illius Regem , qui in veram solidamque suorum 
populorum felicitatem promovendam totis 'viribus incumbens tanta reli- 
gione ac pietate refulget , ut suis ipsis populis exemplo esse possit. Etsi 
vero nullis verbis exprimere possimus , quanta cura et studio idem Prin- 
ceps eximiam suam filialem in Nos devotionem omnium officiorum ge- 
nere , et egregiis factis assidue testari , et confirmare laetatur , tamen 
praeclara ejusdem Principis in Nos merita nulla unquam delebit obli- 
vio. Neque taciti ullo modo praeterire possumus pietatis, amoris et 
obsequii significationes , quibus ejusdem Regni Clerus , et Populus Nos 
prosequi numquam destitit, ex quo Regnum ipsum attigimus. 

Quamobrem in eam spem erigimur fore, ut, Deo bene juvante , 
catholicae illae gentes Ecclesiae , ejusque Summi Pontificis communis 
omnium fidelium Patris causam prae oculis habentes ad civilem Apo- 
stolica; Sedis Principatum vindicandum , ad pacem et tranquillitatem 

subditis Nostris restituendam quamprimum accurrere properent , ac fu- 
turum confidimus , ut Sanctissima: nostrae religionis , et civilis socie- 
tatis hostes ab urbe Itonia , totoque Ecclesiae statu amoveantur. Atque 
id ubi contigerit , omni certe vigilantia , studio , contentione a Nobis 
erit curandum, ut illi omnes errores, et gravissima propulsentur scan- 
dala , quae cum bonis omnibus tam vehementer dolere debuimus. At- 
que in primis vel maxime allaborandum , ut hominum mentes ac vo- 
luntates impiorum fallaciis , insidiis et fraudibus miseraudum in mo- 
dum decepta: collustrentur sempiterna: veritatis lumine , quo homines 
ipsi funestissimos errorum et vitiorum fructus agnoscant , atque ad 
virtutis , justitia: et religionis semitas amplectendas excitentur ct in- 
flammentur. Optime enim noscitis, Venerabiles Fratres, horrenda illa 
et omnigena opinionum monstra, quae ex abyssi puteo ad exitium et 
vastitatem emersa longe jam lateque cum maximo religionis , civiiisque 
societatis detrimento invaluere , ac debacchantur. Quas perversas pe- 
stiferasque doctrinas inimici homines seu voce, seu scriptis, seu publi- 
cis spectaculis in vulgus disseminare numquam intermittunt , ut eflfrae- 
nata cuj usque impietatis , cupiditatis, libidinis licentia magis in dies au- 
geatur ct propagetur. Hinc porro ili® omnes calamitates , exitia et 
luctus, quibus humanum genus , ac universus fere terrarum orbis tan- 
topere est funestatus, et funestatur. Neque ignoratis cuj usmodi bellum 
contra sanctissimam nostram religiouem in ipsa quoque Italia nuuc gera- 
tur , quibusque fraudibus et machinationibus teterrimi ipsius religionis, et 
civilis societatis hostes imperitorum praesertim animos a fidei sanctitate, sa- 
naque doctrina avertere , cosque a:stuantibus incredulitatis fluctibus demer- 
gere, atque ad gravissima quaeque peragenda facinora compellere concntur. 
Atque ut facilius eorum consilia ad exitum perducere, et horribiles cujusque 
seditionis fct perturbationis motus excitare ac fovere possint haereticorum 
hominum vestigiis inhaerentes , suprema Ecclesiae auctoritate omnino despe- 
cta, plane non dubitant Sacrarum Scripturarum verba, testimonia, sententias 
privato proprio , pravoque sensu invocare , interpetrari , invertere , detor- 
quere, ac per summam impietatem sanctissimo Christi nomine nefarie abuti 
non reformidant. Neque eos pudet palam pubbliceque asserere, tum cujus- 
que sanctissimi juramenti violationem , tum quamlibet scelestam flagitio- 
santque actionem sempiternae ipsi naturae legi repugnantem non solum haud 
esse improbandam, verum etiam omnino licitam, summisque laudibus clYe- 

rendain, quando id pro patriae amore, ut ipsi dicunt, agatur. Quo impio ac 
praepostero argumentandi genere ab ejusmodi hominibus omnis prorsus 
honestas, virtus , justitia penitus tollitur, atque nefanda ipsius latronis et 
sicarii agendi ratio per inauditam impudentiam defenditur et commendatur. 

Ad ceteras innumeras fraudes , quibus catholicae Ecclesiae inimici 
continenter utuntur, ut incautos praesertim et imperitos ab ipsius Ecclesiae 
sinu avellant et abripiant, acerrimae etiam, ac turpissimae accedunt ca- 
lumniae, quas in Personam Nostram intendere et comminisci non eru- 
bescunt. Nos quidem nullis licet Nostris meritis Illius hic in terris vica- 
riam gerentes operam , qui cum malediceretur non maledicebat , cum pa- 
tentur non comminabatur, acerbissima quaeque convicia in omni patien- 
tia , ac silentio perferre , et pro persequentibus , et calumniantibus Nos 
orare numquam omisimus. Verum cum debitores simus sapientibus , et in- 
sipientibus , omniumque saluti consulere debeamus , haud possumus , quin 
ad praecavendam praesertim infirmorum ollensioncm , in hoc vestro Con- 
sessu a Nobis rejiciamus ialsissimam illam , et omnium teterrimain calu- 
mniam, qua; contra Personam humilitatis Nostrae per recentissimas quasdam 
ephemeridas est evulgata. Etsi vero incredibili horrore affecti fuiinus ubi 
illud commentum legimus, quo inimici homines Nobis , et Apostolicae Sedi 
grave vulnus inferre commoliuntur , tamen nullo modo vereri possumus , 
ne ejusmodi turpissima mendacia vel leviter offendere queant supremam 
illam veritatis Cathedram , et Nos , qui nullo meritorum suffragio in ea col- 
locati sumus. Et quidem singulari Dei misericordia divinis illis Nostri Re- 
demptoris verbis uti possumus E"p palam loquutus sum mundo 

et in occulto loquutus sum nihil. Atque hic , Venerabiles Fratres , oppor- 
tunum ducimus ea ipsa iterum dicere ct inculcare , qua; in Nostra praeser- 
tim Allocutione ad vos die 17. Decembris Anno 1847- habita declaravimus, 
inimicos scilicet homines , quo facilius veram germanamque catholicae re- 
ligionis doctrinam corrumpere , aliosque decipere , et in errorem inducere 
queant, omnia comminisci, omnia moliri, omnia conari, ut vel ipsa Aposto- 
lica Sedes eorum stultitia; particeps et fautrix quodammodo appareat. Ne- 
mini autem ignotum est, quae tenebricosissimae , aeque ac perniciosissimae 
societates , ct sectae a fabricatoribus mendacii , et perversorum dogmatum 
cultoribus fuerint variis tempor ibus coactae , et institutae , ac variis nomini- 
bus appellatae, quo eorum deliramenta, systemata, molimina in aliorum 
animos tutius instillarent , incautorum corda corrumperent , ac latissimam 

quibusque sceleribus impune patrandis viam munirent. Quas abominabiles 
perditionis sectas non soluin animarum saluti, verum etiam civilis societatis 
bono et tranquillitati vel maxime infestas, atque a Romanis Pontificibus De* 
ccssoribus Nostris damnatas Nos ipsi jugiter detestati sumus , ac Nostris En* 
cyclicis Litteris die 9. Novembris Anno 1846 ad universos Catholica; Eccle- 
siae Antistites datis condemnavimus , et nunc pariter suprema Nostra Apo- 
stolica auctoritate iterum damnamus, prohibemus , atque proscribimus. 

At hac Nostra Allocutione haud sane voluimus vel omnes errores enu- 
merare, quibus populi misere decepti ad tantas impelluntur ruinas , vel 
singulas percensere machinationes , quibus inimici homines , et catholicae 
religionis perniciem moliri, et arcem Sion usquequaque impetere , et inva- 
dere contendunt. Qua; hactenus dolenter commemoravimus satis superque 
ostendunt ex perversis grassantibus doctrinis , atque ex justitiae et religio- 
nis contemptu cas oriri calamitates et exitia , quibus nationes , et gentes 
tantopere jactantur. Ut igitur tanta amoveantur damna, nullis neque curis, 
neque consiliis, neque laboribus, neque vigiliis est parcendum , quo tot 
perversis doctrinis radicitus evulsis , omnes intelligant, veram solidamque 
felicitatem virtutis, justitiae, ac religionis exercitio inniti. Itaque et Nobis, 
et Vobis, atque aliis Venerabilibus Fratribus totius catholici orbis Episcopis 
summa cura , studio, contentione in primis est allaborandum, ut fideles 
populi ab venenatis pascuis amoti, atque ad salutaria deducti , ac magis in 
dies enutriti verbis fidei ct insidiantium hominum fraudes et fallacias 
agnoscant, devitent, ac plane intclligcntes , timorem Domini bonorum 
omnium esse fontem , ct peccata atque iniquitates provocare Dei flagella, 
studeant omni cura declinare a malo , ct facere bonum. Quocirca inter tan- 
tas angustias non levi certe laetitia perfundimur , cum noscamus quanta 
animi lirmilate et constantia Venerabiles Fratres catholici orbis Antistites 
Nobis , et Petri Cathedra; firmiter addicti una cum obsequente sibi Clero ad 
Ecclesia; causam tuendam , ej usque libertatem propugnandam strenue con- 
nitantur, et qua Sacerdotali cura et studio omnem impendant operam , 
quo ct bonos magis magisque in bonitate confirment , et errantes ad justi- 
tia; semitas reducant , et pervicaces religionis hostes tum voce , tum scri- 
ptis redarguant atque refellant. Dum autem has meritas debitasque lau- 
des ipsis Venerabilibus Fratribus tribuere laetamur, eisdem animos addimus, 
ut divino auxilio freti pergant alacriori usque zelo ministeriuiA suum im- 
plere, ac praeliari praelia Domini , ct exaltare vocem in sapientia et forti- 

tudine ad evangelizandam Jerusalem, ad sanandas contritiones Israel. Iu&ta 
haec non desinant adire cum fiducia ad thronum gratiae, ac publicis , pri- 
vatisque precibus insistere, et fidelibus populis sedulo inculcare , ut omnes 
ubique pamitentiam agant , quo misericordiam a Deo consequantur , et 
gratiam inveniant in auxilio opportuno. Nec vero intermittant viros in- 
genio , sanaque doctrina praestantes hortari , ut ipsi quoque sub eorum , et 
Apostolicae Sedis ductu populorum mentes illustrare, et serpentium errorum 
tenebras dissipare studeant. 

Ilie etiam Carissimos in Christo Filios Nostros Populorum Principes , 
et Rectores obtestamur in Domino , atque ab ipsis exposcimus, ut serio ac 
sedulo considerantes quae et quanta danuia ex tot errorum ac vitiorum 
colluvie incivilem societatem redundent, omni cura , studio , consilio in 
id potissimum incumbere velint, ut virtus, justitia , religio ubique domi- 
nentur , ac majora in dies incrementa suscipiant. Atque universi populi , 
gentes, nationes, earumque Moderatores assidue ac diligenter cogitent 
et mcditenlur , omnia bona in justitiae exercitio consistere , omnia vero 
mala ex iniquitate prodire. Siquidem justitia, elevat gentem , miseros au- 
tem Jacit populos peccatum (i). 

Antequam autem dicendi finem faciamus, haud possumus , quin gra- 
tissimi animi Nostri sensus illis omnibus carissimis atque amantissimis li- 
liis palam publiceque testemur , qui de Nostris calamitatibus vehementer 
solliciti singulari prorsus erga Nos pietatis alVectu suas Nobis oblationes mit- 
tere voluerunt. Etsi vero piae hujusmodi largitiones non leve Nobis alferant 
solatium, tamen fateri debemus , paternum cor Nostrum non mediocri angi 
angustia , cum summopere timeamus , ne in tristissima hac rerum publi- 
carum conditione iidcin carissimi lilii suae in Nos caritati nimium in- 
dulgentes , largitiones ipsas proprio etiam incommodo ac detrimento fa- 
cere velint. 

Denique , Venerabiles Fratres , Nos quidem investigabilibus sapien- 
tiae Dei consiliis , quibus gloriam suam operatur , plane acquiescentes ; 
dum in humilitate cordis Nostri maximas Deo agimus gratias , quod Nos 
dignos habuerit pro nomine Jcsu contumeliam pati , et aliqua ex parte 
conformes fieri imagini Passionis Ejus , parati sumus in omni fide , spe , 
patientia , et mansuetudine acerbissimos quosque labores , aerumnas per- 
ii) Prov. c. 14. y. 34. 

ferre , atque ipsam animam Nostram pro Ecclesia ponere , si per Nostrum 
sanguinem i|>sius Ecclesia' calamitatibus consulere possemus. Inierim vero. 
Venerabiles Fratres , ne intermittamus dies , noctesque assiduis iervidisque 
precibus divitem in misericordia Deum humiliter orare et obsecrare, ut 
per merita Unigeniti Filii sui omnipotenti sua dextera Ecclesiam suam 
sanctam a tantis , quibus jactatur procellis , eripiat , utque divina: suae 
gratiae lumine omnium errantium mentes illustret, et in multitudine mi- 
sericordia; sua: omnium praevaricantium corda expugnet , quo cunctis ubi- 
que erroribus depulsis, cunctisquc amotis adversitatibus , omnes velitatis, 
et justitia; lucem adspiciant , agnoscant , atque occurrant in unitatem !i- 
dei , et agnitionis Domini Nostri Jesu Christi. Atque ab Ipso , qui lacit pa- 
cem in sublimibus , quique est pax nostra , suppliciter etiam exjwscere 
numquam desinamus , ut malis omnibus , quibus christiana respublica 
vexatur , penitus avulsis , optatissimam ubique pacem , et tranquillitatem 
facere velit. Ut vero facilius annuat Deus precibus nostris suffragatores apud 
Eum adhibeamus , atque in primis Sanctissimam immaculatam Virginem 
Mariam , qua» Dei mater , et nostra , quaque mater misericordia , quod 
quaerit invenit , et frustrari non potest. Suffragia quoque imploremus 
Beati Petri Apostolorum Principis, et Coapostoli ejus Pauli, omniumque 
Sanctorum cadi tum , qui jam lacti amici Dei cum ipso regnant in coelis , 
ut clemeutissimus Dominus , eorum intervenientibus meritis ac precibus , 
fidelem populum ab iracundia .sua terroribus liberet , semperque prote- 
gat , ac divina sua propitiationis abundantia laetificet. 

